
Казанга «Транснефть» ААҖ президенты Николай Токарев эш сәфәре белән килде.

«Казан» халыкара аэропортында Николай Токаревны Татарстан Республикасы Президенты Рөстәм Миңнеханов каршы алды.

«Транснефть» ААҖ башлыгы эш сәфәренең төп максаты – «Транснефть» системасы оешмаларының II җәйге Спартакиадасы чараларында катнашу (Универсиада авылы мәйданчыгы, Казан).

Исегезгә төшерәбез, ярышларда бөтен Россиядән, компаниянең 18 акционер җәмгыятеннән килгән 400 иң яхшы спортчы катнаша. Барлыгы 6 региональ команда формалаштырылган: «Мәскәү», «Төньяк-көнбатыш», «Ерак Көнчыгыш», «Себер», «Үзәк-Көньяк», «Урал-Идел буе». Ярышлар җиде спорт төре буенча уздырыла: баскетбол, волейбол, җиңел атлетика, мини-футбол, шахмат, өстәл теннисы һәм йөзү.
Казанга «Транснефть» ААҖ президенты Николай Токарев эш сәфәре белән килде